open-index/open-wikipedia-markdown huggingface dataset:
Herchmer Subdivision

**Herchmer Subdivision** on Kanadan rataverkkoon kuuluva OmniTRAX-konsernin tytäryhtiön Hudson Bay Railwayn hallinnoima 296&nbsp;kilometrin pituinen rautatieosuus Manitoban provinssissa Kanadassa. Gillamista Churchilliin johtava rataosa muodostaa pohjoisimman osuuden Hudsoninlahdelle johtavasta nk. *The Bayline* -rautatiestä, ja on samalla Manitoban provinssin pohjoisin rautatieyhteys.

The Pas'sta alkavan Hudson Bay Railwayn rakensi alun perin Kanadan hallitus. Gillamin ja pohjoisempana sijaitsevan Kettle Rapidsin välinen osuus avattiin liikenteelle vuonna 1918. Alun perin rautatie oli tarkoitus rakentaa noin 155 kilometrin päähän Gillamista Nelsonjoen pohjoispuolitse sen suistoon Hudsoninlahden rannalle perustettavaan uuteen Port Nelsonin satamaan. Vuosina 1912–1918 Port Nelsonissa suoritettiin laajamittaisia töitä, joihin liittyi mm. 17-jänteisen rautatiesillan rakentaminen. Myös ratapenger Amerysta Port Nelsoniin ehdittiin rakentaa. Port Nelsonin satama tai sinne johtanut rautatie ei kuitenkaan koskaan valmistunut, sillä keskeneräiset työt lopetettiin vuonna 1918.

Kettle Rapidsin ja Churchillin välinen osuus rakennettiin vasta vuosina 1926–1929, ja ensimmäinen matkustajajuna saapui Churchilliin syyskuussa 1929. Rautatien omistus siirtyi valtiolta Canadian National Railwaylle 1. tammikuuta 1958, ja edelleen OmniTRAXille vuonna 1997.

Rataosalla liikennöi Winnipegin ja Churchillin välinen VIA Railin henkilöjunavuoro, *[[Hudson Bay (juna)|Hudson Bay]]*. Juna liikennöi kahtena päivänä viikossa kumpaankin suuntaan. Tavaraliikenne on vähäistä, mutta elonkorjuuaikaan tapahtuva vientiin menevän viljan vuoksi liikenne on vilkasta. Vientivilja viedään rautateitse Churchillin satamaan, josta se laivataan 14 viikkoa kestävän sesongin aikana.

## Lähteet
Vaajakosken koulu

**Vaajakosken yhtenäiskoulu** on Jyväskylässä sijaitseva, noin 550 oppilaan yhtenäiskoulu, joka aloitti toimintansa nykypaikallaan vuonna 1954 nimellä Savonmäen koulu, silloin vielä Jyväskylän maalaiskunnan kouluna. Koulu oli sisäilmaongelmien takia evakossa vuosina 2009–2011 Cygnaeuksen koulun tiloissa Voionmaankadulla. Ennen siirtymistään sinne koulu toimi vuosina 2007–2009 varsinaisen koulurakennuksen pihalle rakennetuissa parakeissa, joissa havaittiin myös sisäilmaongelmia. Kesällä 2008 tehtiin päätös vanhan koulurakennuksen purkamisesta ja uuden koulun rakentamisesta. Uusi koulu valmistui vuoden 2011 lopulla ja otettiin käyttöön vuoden 2012 alussa. Koulun on suunnitellut arkkitehtitoimisto Linja Arkkitehdit Oy.

Koulun vs. rehtorina toimii Helka Karusalmi  sekä apulaisjohtajina Teemu Haatainen, Outi Ilmola ja Lea Salmelainen.

Vaajakosken yhtenäiskoulun vanhempainyhdistys on Sokkeli ry ja se on perustettu vuonna 1982. 

Vaajakosken koulu toimii vaaleissa Savonmäen äänestysalueen äänestyspaikkana.

## Historia

Vuonna 1954 koulu otettiin käyttöön nimellä Savonmäen koulu. Koulu oli tuolloin yhteiskoulu, joka oli toiminut aikaisemmin väliaikaistiloissa. Ensimmäiset ylioppilaat koulusta valmistuivat vuonna 1956. 1960-luvun lopulla koulun rehtoriksi tuli Pekka Leinosen jälkeen Seppo Tolvanen. Koulu uudistui muutenkin, sillä 1970-luvun alussa työviikko lyheni viisipäiväiseksi, ja uusia oppiaineita otettiin mukaan. Näitä olivat muun muassa fysiikka, kemia ja ammatinvalinta. Ennen peruskouluun siirtymistä Vaajakosken yhteiskoulussa oli 756 oppilasta ja 34 opettajaa. Vuonna 1973 yhteiskoulu jakaantui kahdeksi eri kouluksi: yhteislukioksi ja peruskoulun yläasteeksi. Yläasteen rehtoriksi valittiin ensin Eino Kaskinen, ja myöhemmin Lauri Kotkajärvi. Molemmat koulut siirrettiin kunnan omistukseen, jonka seurauksena peruskoulussa opiskeleminen tuli oppilaille maksuttomaksi. Vuonna 1978 valmistui niin sanottu välitalo lukion ja yläasteen rakennusten välille. Vaajakosken koulun rehtoriksi vaihtui vuonna 1990 Raimo Poutiainen. Koulu saneerattiin nykyajan tarpeita vastaavaksi 1990-luvun alkupuolella. Vuonna 2006 koulun rehtoriksi valittiin Antti Rastela. Vuosituhannen vaihteen jälkeen alkoivat koulun sisäilmaongelmat. Aluksi oireilevia henkilöitä oli vain vähän. Siksi oireiden syitä etsittiin aluksi muualta. Oireita saavien henkilöiden määrän alettua kasvaa epäilyjä kohdistui koulurakennukseen. Näytteiden oton alettua tulokset olivat sekä positiivisia että negatiivisia. Oppilaita ja opettajia siirrettiin puhtaampiin tiloihin, muun muassa läheiseen Vaajakummun kouluun. Lopulta kävi selväksi, että koko koulun pitää siirtyä evakkotiloihin. Kesällä 2007 vanhan koulun pihalle rakennettiin kolme parakkia yläkoulua varten, ja lukio siirrettiin Jyväskylän Harjulle. Jyväskylän maalaiskunnan kunnanhallitus teki kesällä 2008 päätöksen purkaa vanha rakennus ja rakentaa tilalle uusi koulu. Niinpä syksyllä 2009 koulu siirtyi Cygnaeuksen koulun tiloihin. Uusi koulurakennus otettiin käyttöön alkuvuodesta 2012.

## Lähteet

## Aiheesta muualla

*Vaajakosken koulu peda.net:ssä
*Vaajakosken koulu yksityisten oppikoulujen matrikkelissa
Elän haaveistain

**Elän haaveistain** on Kurren eli Kurt Westerlundin albumi vuodelta 1992.

## Kappaleet
# 
# 
# 
# 
# 
# 
# 
# 
# 
# 
# 
# 
#
Pervomaiskojen piiri

**Pervomaiskojen piiri** () on kunnallinen itsehallintoalue Tomskin alueella Venäjällä. Vuonna 1939 perustetun piirin pinta-ala on 15&nbsp;554 neliökilometriä. Asukkaita on 20&nbsp;000 henkeä (vuonna 2009).

Pervomaiskojen piiri sijaitsee Tšulymjoen itärannalla Tomskin alueen kaakkoisosassa. Pohjoisessa se rajoittuu Verhneketjen, idässä Teguldetin, etelässä Zyrjanskojen sekä lännessä Asinon ja Moltšanovon piireihin. Pinta-alasta 83,5 % on metsää. Hyötykaivannaisia ovat hiekka, sora, savet ja liitu.

Piiriin kuuluu 6 maalaiskuntaa: Komsomolsk, Kujanovo, Novomariinka, Pervomaiskoje, Sergejevo ja Ulu-Jul. Hallinnollinen keskus on Pervomaiskojen kylä, josta on 110 kilometriä alueen pääkaupunkiin Tomskiin. Asutuskeskuksia on yhteensä 45.

Seudun alkuperäisiä asukkaita olivat tšulyminturkkilaiset. Nykyään 94 % piirin asukkaista on venäläisiä. Pervomaiskojen kylässä asuu 28 % väestöstä.

Pervomaiskojesta on maantieyhteys Asinon kautta Tomskiin. Vuonna 2006 valmistui Tšulymjoen ylittävä silta.

Talous perustuu puunhankintaan ja -jalostukseen. Maatalous on erikoistunut maidon ja lihan tuotantoon sekä viljakasvien viljelyyn.

Piirissä toimii luomistyön ja vapaa-ajan keskus, kansanteatteri ja kotiseutumuseo. Pervomaiskojessa on lasten taidekoulu ja Komsomolskissa musiikkikoulu.

Paikallislehtenä ilmestyy *Zavety Iljitša* (”Iljitšin neuvot”).

## Lähteet

## Aiheesta muualla

* Pervomaiskojen piirin sivusto
Moottoripyörä on moottoripyörä

**Moottoripyörä on moottoripyörä** on Mika Sundqvistin albumi vuodelta 1980. Albumi myi kultalevyyn oikeuttavan määrän, ja sen nimikappale nousi suureksi hitiksi. Albumi on Sundqvistin viimeinen, jolla soittaa lyhytikäiseksi jäänyt NonStop-yhtye.

## Kappaleet
### A-puoli
#
#
#
#
#
#

### B-puoli
#
#
#
#
#
#

## Non-Stop

* Mika Sundqvist –  laulu, vihellys, basso, syntetisaattorit, huilu ja trumpetti
* Seppo Tammilehto – rummut, perkussiot ja taustalaulu
* Juhani Ruponen – kitara
* Tapani Mäenpää – kitara, basso, dobro, hammond, slide-kitara

### Avustavat muusikot

* Simo Luukkanen – syntetisaattorit
* Hannele Savolainen – sello
* Tapani Fäldig – perkussiot

## Aiheesta muualla
* Moottoripyörä on moottoripyörä discogs.com -sivustolla
Okan piiri

**Okan piiri** (, ) on kunnallinen itsehallintoalue Burjatian tasavallassa Venäjällä. Vuonna 1940 perustetun piirin pinta-ala on 26&nbsp;926 neliökilometriä. Asukkaita on 5&nbsp;200 henkeä (vuonna 2009).

Okan piiri sijaitsee Burjatian lounaisosassa. Pohjoisessa se rajoittuu Irkutskin alueeseen, idässä Burjatian Tunkan piiriin, etelässä Mongoliaan ja lännessä Tuvan tasavaltaan. Maantieteellisesti alue kuuluu Sajanvuorten itäosaan. Noin 37 % pinta-alasta on metsää. Suuri osa maaperästä on ikiroudan peitossa. Huomattavin joki on Oka.

Piiriin kuuluu neljä maalaiskuntaa: Burun-Gol (keskuspaikka Hužir), Orlik, Sajany ja Soiotskoje (Sorok). Hallinnollinen keskus on Orlikin kylä, josta on 770 kilometriä tasavallan pääkaupunkiin Ulan-Udeen.

Vuoden 2002 väestönlaskennan mukaan 58,0 % asukkaista on burjaatteja, 40,0 % sojootteja ja 1,8 % venäläisiä. Orlikin piirikeskuksessa asuu 57 % väestöstä (vuonna 2005).

Talous perustuu luonnonvarojen hyödyntämiseen. Kaivosteollisuus tuottaa kultaa. Maatalous on erikoistunut karjanhoitoon ja hevosten kasvatukseen.

Piirissä toimii sojoottien kulttuurikeskus ja perinneyhtye. Sorokin keskikoulussa opiskellaan sojottien historiaa ja perinnekulttuuria. Orlikissa on lasten musiikkikoulu ja kotiseutumuseo. Piirin kulttuuri- ja vapaa-ajankeskuksen yhteydessä toimii kansanteatteri.

Paikallislehtenä ilmestyy burjaatinkielinen *Aha* (”Oka”).

## Lähteet

## Aiheesta muualla

* Okan piiri Burjatian tasavallan sivustolla
Albanyn koulupiiri

**Albanyn koulupiiri** palvelee Albanyn asukkaita Alamedan piirikunnassa Kaliforniassa. Piiriin kuuluu seitsemän koulua.

## Piiriin kuuluvat koulut
*Cornell Elementary School
*Marin Elementary School
*Ocean View Elementary School
*Albany Middle School
*Albany High School
*MacGregor High School
*Albany Adult School

## Lähteet
Kiihkeät tuulet

**Kiihkeät tuulet** on Kikan eli Kirsi Viilosen albumi vuodelta 1990. Albumi on Kikan studioalbumeista myydyin julkaisu, ja sitä myytiin pelkästään ennakkoon 20&nbsp;000, ja platinaa se myi vuoteen 1991 mennessä. Levyä on myyty Suomessa 72&nbsp;642 kappaletta.

Kappaleiden tekijöiksi merkityt salanimet Inari Katramo ja Kirsi Sunila ovat todellisuudessa säveltäjä-sovittaja-tuottaja Veikko Samuli ja sanoittaja Juha Vainio.

## Kappaleet
# 
# 
# 
# 
# 
# 
# 
# 
# 
# 

Levy julkaistiin alun perin myös vinyyliversiona. Kappalejärjestys on LP-versiolla hieman erilainen.

### Vinyyliversion A-puoli
#Kiihkeät Tuulet
#Apinamies
#Viimeinen Yö
#Tee Se Hiljaa
#Osassa Toisen

### Vinyyliversion B-puoli
#Tule Pian Kulta
#Aito Frendi
#Anna Mun Tulla
#Rakkaus Rajua On
#Vastarakastunut

### Käännösversiot
Kappale "Apinamies" on käännösversio kappaleesta "Big Fat Oranguman", jonka alkuperäisenä säveltäjinä ovat Tony Cole, Graeme Hall, ja Steve Wolfe, ja johon Pertti Reponen on tehnyt suomenkieliset sanat. Kappale "Vastarakastunut" taas on käännösversio *Dollar*-yhtyeen vuonna 1979 julkaissusta kappaleesta "Love's Gotta Hold On Me". Albumi julkaistiin alun perin vinyylinä.

## Lähteet
Parhaat puoleni

**Parhaat puoleni** on Kikan eli Kirsi Viilosen ensimmäinen kokoelmalevy vuodelta 1992. "Parhaat puoleni" oli myös kappale, jolla Kikka osallistui vuoden 1992 Suomen Euroviisu-karsintoihin. Kappale julkaistiin myöhemmin singlenä. Levyä on myyty Suomessa 37 032 kappaletta.

## Kappaleet

### LP
#### A-puoli
# 
# 
# 
# 
# 
# 
# 
# 

#### B-puoli
# 
# 
# 
# 
# 
# 
# 
# 

### CD
# 
# 
# 
# 
# 
# 
# 
# 
# 
# 
# 
# 
# 
# 
# 
# 

Levy on koottu Kikan kolmeltä ensimmäisiltä levyiltä. Kappaleet "Kierrätä, pyöritä mua", "Painetta palloon", "Parhaat puoleni", ja "Zoomaile mua" ovat ennen albumilla julkaisemattomia, vaikkakin kappale "Kierrätä, pyöritä mua" on julkaistu aiemmin singlellä.

## Pseudonymit
Levyn kappaleiden todelliset säveltäjät ja sanoittajat ovat piiloutuneet taiteilijanimien taakse; "Kirsi Sunila" on Juha Vainion taiteilijanimi, "Sipi Castrén" hänen poikansa Ilkka Vainion. "Inari Katramo" on Veikko Samulin taiteilijanimi, ja "Kristiina Sydänmaa" on vuorostaan Risto Asikaisen taiteilijanimi. Tämän lisäksi Veikko Samuli mainitaan levyllä sekä omalla että taiteilijanimellään. Nimet Aappo I. Piippo ja Jorma Koski eivät ole taiteilijanimiä.

## Singlet
Albumilta julkaistiin vain yksi single; "Parhaat puoleni / Zoomaile mua". Single "Kierrätä, pyöritä mua / Kun rakkaus loppuu" julkaistiin *[[Kikka 3]]* -albumin yhteydessä.

## Lähteet
H.E.A.T

**H.E.A.T** on ruotsalainen Hard Rock-yhtye. Se perustettiin Upplands Väsbyssä tammikuussa 2007 yhdistämällä yhtyeet Dream (Jona Tee, Dave Dalone, Kenny Leckremo) ja Trading Fate (Don Crash, Jimmy Jay, Eric Rivers). Vuonna 2008 yhtye allekirjoitti levytyssopimuksen Peter Stormaren levy-yhtiön StormVoxin kanssa ja yhtyeen debyyttialbumi H.E.A.T julkaistiin samana vuonna. 

H.E.A.T on toiminut Toton, Sabatonin ja Alice Cooperin lämppärinä. Yhtye on myös äänestetty vuoden parhaaksi artistiksi, se tuli ulos ruotsalaisen P4 Dist -radioaseman kautta. Vuonna 2009 yhtye osallistui Ruotsin euroviisukarsintoihin kappaleella ”1000 Miles” ja pääsi Melodifestivalenin finaaliin asti. Yhtye toimi Edguyn avaajana tammikuussa 2009. 

2. helmikuuta 2010 H.E.A.T julkaisi EP:n *Beg, Beg, Beg*, joka sisältää kappaleet ”Beg, Beg, Beg”, ”Tonight” ja ”Living in a Memory”. Yhtyeen toinen studioalbumi, *[[Freedom Rock]]*, julkaistiin Japanissa 21. huhtikuuta 2010, Pohjois-Euroopassa (Ruotsi, Norja, Tanska, Suomi, Islanti ja Venäjä) 12. toukokuuta 2010 ja Euroopassa 28. toukokuuta 2010. Kesäkuussa 2010 laulaja Kenny Leckremo lähti yhtyeestä. Uudeksi laulajaksi valittiin Erik Grönwall. Loppuvuoden 2010 ja vuoden 2011 yhtye työsti kappaleita kolmannelle albumille, joka kantaa nimeä *[[Address the Nation]]*. Kyseinen albumi julkaistiin maaliskuussa 2012. Toinen kitaristi Dave Dalone lähti yhtyeestä alkuvuodesta 2013. H.E.A.T:n neljäs levy, *[[Tearing Down the Walls]]*, julkaistiin huhtikuussa 2014. 

Lokakuussa 2020 yhtye ilmoitti että laulaja Erik Grönwall jättää yhtyeen ja uudeksi laulajaksi palaa alkuperäinen laulaja Kenny Leckremo.

## Kokoonpano
### Nykyiset jäsenet

*Kenny Leckremo – laulu (2007-2010, 2020-)
*Dave Dalone – kitara, taustalaulu (2007-2013, 2016-)
*Jimmy Jay – basso, taustalaulu (2007-)
*Don Crash – rummut, taustalaulu (2007-)
*Jona Tee – kosketinsoittimet, taustalaulu (2007-)

### Entiset jäsenet
*Erik Grönwall – laulu (2010–2020)
*Eric Rivers (Erik Hammarbäck) – Kitara, taustalaulu (2007-2016)

## Diskografia

### Studioalbumit

*H.E.A.T (2008)
*Freedom Rock (2010)
*Address the Nation (2012)
*Tearing Down the Walls (2014)
*Into the Great Unknown (2017)
*H.E.A.T. II (2020)
*Force Majeure (2022)

### Singlet
*1000 Miles (2009)
*Keep on Dreaming (2009)
*Beg, Beg, Beg (2010)
*Living on the Run (2012)
*A Shot at Redemption (2014)
*Rise (2019)
*Come Clean (2020)
*Dangerous Ground (2020)
*One by One (2020)
*Back to Life (2020)
*Nationwide (2022)
*Back to the Rhythm (2022)
*Hollywood (2022)
*Freedom (2023)

### EP:t
*Beg, Beg, Beg (2010)
*A Shot at Redemption (2014)

### Livealbumit
*Live in London (2015)
*Live at Sweden Rock Festival (2019)

## Lähteet
Berkeleyn koulupiiri

**Berkeleyn koulupiiri** () palvelee Berkeleyn asukkaita Alamedan piirikunnassa Kaliforniassa. Siihen kuuluu nykyisin 17 koulua.

## Piiriin kuuluvat koulut
### Nykyiset koulut
* Indiepent Study
* Berkeley Technology Academy
* Berkeley High School
* Martin Luther King Middle School (Aiemmin Garfield Jr. High)
* Longfellow Magnet Middle School
* Willard Middle School
* Berkeley Arts Magnet Elementary School at Whittier
* Cragmont Elementary School
* Emerson Elementary School
* Jefferson Elementary School
* John Muir Elementary School
* LeConte Elementary School
* Malcolm X Arts & Academics Magnet Elementary School (Aiemmin Lincoln Elementary)
* Oxford Elementary School
* Rosa Parks Environmental Science Magnet Elementary School (Aiemmin Columbus Elementary)
* Thousand Oaks Elementary School
* Washington Communication & Technology Elementary School

### Entiset koulut
* Kellogg Primary School (1880–1910)
* Burbank Jr. High School (suljettu 1968)
* East Campus, Berkeley High School
* Edison Junior High School
* Hillside Elementary School (suljettu 1983)
* Grizzly Peak Primary School (suljettu 1981)
* Franklin Elementary School (suljettu 2002)
* Lorin School
* McKinley Continuation School (suljettu 1960-luvulla)
* Rose Street School
* Tilden Primary School (suljettu 1981)
* University Elementary School
* West Campus, Berkeley High School (suljettu 1986)

## Lähteet
Iin vaakuna

**Iin kunnanvaakuna** on Iin kunnan tunnus, ja sen on suunnitellut Kaj Kajander. Vaakunan selitys on ”hopeakentässä aaltokoroinen vasen pieli ja hylje; molemmat sinisiä”, ja se on alun perin vahvistettu kunnanvaakunaksi Kuivaniemelle 4. syyskuuta 1967. Vaakunan hylje viittaa kunnan sijaintiin Pohjanlahden rannikolla, ja sen pieli kuvastaa seudulla tapahtuvaa nopeaa maankohoamista; asia, johon myös kunnan nimi tavallaan viittasi. Vaakunasta tuli Iin tunnus 2007 Iin ja Kuivaniemen yhdistyessä Iin kunnaksi.

Myös alkuperäinen Iille 9. helmikuuta 1966 vahvistettu vaakuna oli Kaj Kajanderin suunnittelema. Sen vaakunaselitys oli ”kulta-sinikatkoinen kilpi; yläkentässä sininen orsivaaka, alakentässä reunoihin ulottuva kultaverkko.” Vaakunan kilvenjako värityksineen on peräisin Natt och Dag -suvun vaakunasta. Iin pitäjä kuului suvun läänityksiin 1600-luvulla. Suvun vaakunan säleikkö on korvattu verkolla, joka symboloi lohenkalastusta. Vaaka viittaa Iin vanhaan kauppapaikkaan.

## Lähteet
*
Mä haluun viihdyttää

**Mä haluun viihdyttää** on Kikan esikoisalbumi vuodelta 1989. Albumi myi platinalevyyn oikeutetun määrän vuoteen 1991 mennessä. Levyä suunniteltiin Kikan omien sanojen mukaan kolme vuotta, koska julkaisulle etsittiin sopivaa hetkeä. Kikka oli takakannen kuvaa vastaan, mutta levy-yhtiö päätti toisin. Levyä on myyty Suomessa 71 807 kappaletta.

Kappaleiden tekijöiksi merkityt salanimet Inari Katramo sekä Jorma Koski ja Kirsi Sunila ovat todellisuudessa säveltäjä-sovittaja Veikko Samuli ja sanoittaja Juha Vainio.

## Kappaleet

Kappale ”Anna, kulta anna” on käännösversio ranskalaisen Ottawan-yhtyeen kappaleesta ”Hands Up” vuodelta 1981. ”On nuori ilta tää”, ”Satu kaunis rakkauden” sekä ”Anna, kulta anna” ovat aiemmin Mona Caritan levyttämiä kappaleita, ja ”Anna rakas raju hetki” sekä ”Huone 105” Nisa Sorayan. Nämä cover-kappaleet kertovat osaltaan kuinka nopeasti albumi tehtiin valmiiksi ensimmäisen singlen ”Mä haluun viihdyttää/Ei kauniimpaa voi todella tietää” jälkeen. 

### Muusikoita
* Kikka – laulu
* Juha Björninen – kitarat

## Lähteet
Kikka 3

**Kikka 3** on Kikan albumi vuodelta 1991. Levy on myynyt Suomessa platinalevyyn oikeuttavan myyntimäärän (61&nbsp;637 kappaletta).

## Kappaleet
Kappaleiden tekijöiksi merkityt salanimet Inari Katramo, Kirsi Sunila ja Sipi Castrén ovat todellisuudessa säveltäjä-sovittaja-tuottaja Veikko Samuli sekä sanoittajat Juha Vainio ja Ilkka Vainio. Kappale "Soita kelloain" on käännösversio kappaleesta "Ring My Bell", joka oli Anita Wardin ainoa listahitti.

# 
# 
# 
# 
# 
# 
# 
# 
# 
# 

Albumi julkaistiin alkuperäisesti vinyylinä. Kappaleiden järjestys oli silloin eri kuin CD-versiolla.

### Vinyylipainos
#### A-puoli
# 
# 
# 
# 
# 

#### B-puoli
# 
# 
# 
# 
# 

## Singlet
Albumilta julkaistiin kolme singleä; "Sukkula Venukseen / Apinamies", "Onnen Nainenkin Silloin Vasta Saa / Geisha Mä Olen Sun", ja "Kierrätä Pyöritä Mua / Kun Rakkaus Loppuu". Kappaletta "Kierrätä Pyörita Mua" ei julkaistu albumilla, mutta se löytyy Kikan myöhemmiltä kokoelmalevyiltä.

## Lähteet
Oka (Angaran sivujoki)

**Oka** (, ) on Jenisein vesistöön kuuluvan Angaran sivujoki Burjatian tasavallassa ja Irkutskin alueella Venäjällä. Sen pituus on 630 kilometriä, valuma-alueen laajuus 34&nbsp;000 neliökilometriä ja keskimääräinen virtaus 274 kuutiometriä sekunnissa.

Joki saa alkunsa Sajanvuorten itäosasta ja virtaa yläjuoksulla kapeassa vuoristolaaksossa muodostaen koskia. Alajuoksulla se virtaa tasangolla kohti pohjoista ja laskee Bratskin tekojärveen.

Okan varrella sijaitsevat Sajanskin ja Ziman kaupungit.

## Lähteet
San Rafael (Kalifornia)

**San Rafael** on Marinin piirikunnan pääkaupunki Kaliforniassa Yhdysvalloissa. Kaupungissa asui vuoden 2010 väestönlaskennassa 57&nbsp;713 ihmistä.

## Lähteet

## Aiheesta muualla
Cajamarcan alue

**Cajamarcan alue** on yksi Perun hallinnollisista alueista. Se sijaitsee maan pohjoisosassa Ecuadorin vastaisella rajalla. Osa alueesta on sademetsää, osa Andien vuoristoa.

Alueen pinta-ala on 33&nbsp;247 neliökilometriä ja vuoden 2017 väestönlaskennassa sen asukasluku oli 1&nbsp;341&nbsp;012. Alueen pääkaupunki on samanniminen Cajamarca.

Alue tunnetaan maitotuotteistaan. Siellä on myös säilynyt monia rakennelmia espanjalaisia edeltäneeltä ajalta, ja luontokohteita kuten Cutervon kansallispuisto

## Lähteet

## Aiheesta muualla
Tule kanssani kylpyyn

**Tule kanssani kylpyyn** on Bamperos-yhtyeen kolmas studioalbumi. Se julkaistiin vuonna 1980 levymerkillä Anuco. Albumin on tuottanut Pekka Härkönen sekä äänittänyt Markus Vikstedt.

## Kappaleet
### A-puoli
#
#
#
#
#
#

### B-puoli
#
#
#
#
#
#
#

## Aiheesta muualla
* Tule kanssani kylpyyn discogs.com -sivustolla
Hank Ketcham

**Henry "Hank" King Ketcham** (14. maaliskuuta 1920 Seattle, Washington &ndash; 1. kesäkuuta 2001 Carmel, Kalifornia) oli sarjakuvien kirjoittaja. Hän on kirjoittanut ja kuvittanut muun muassa ''Ville Vallaton'' -sarjakuvan.

## Lähteet
Oktantti (mittalaite)

**Oktantti** on kvadrantista kehitetty kulmien mittausväline. Se on ollut lähinnä merenkulkijoiden käytössä. Oktantin runko on 45 asteen suuruinen ympyränsektori. Laitteen nimi tulee siitä, että se on muodoltaan kahdeksasosa ympyrästä. Oktantissa kahden kohteen, esimerkiksi tähden ja horisontin, kuvat siirretään vierekkäin peilien avulla, ja asteikolta voidaan lukea niiden välinen kulma. Oktantilla saavutettiin suurempi tarkkuus kuin sitä edeltäneellä kvadrantilla. Oktantista kehitettiin edelleen nykyinen sekstantti. 

## Katso myös
*John Hadley

## Lähteet
* http://www.astro.utu.fi/zubi/constel/oct.htm
Huomenna (albumi)

__NOTOC__
**Huomenna** on suomalaisen rap-yhtye Helpuksen neljäs albumi, joka julkaistiin 14. marraskuuta 2003.

## Kappaleet
#
#
#
#
#
#
#
#
#
#
#
#
#
#

## Arvostelut
* Soundi: 

## Lähteet

## Aiheesta muualla
* ''Huomenna'' discogs.com -sivustolla
Valkonaama

**Valkonaama** (*The Paleface*) on Norman Z. McLeodin ohjaama yhdysvaltalainen komediaelokuva vuodelta 1948. Elokuvassa Bob Hope esittää hammaslääkäri Painless Potteria, joka muuttaa villiin länteen etsimään onneaan. Siellä hän avioituu Jane Russellin näyttelemän Calamity Janen kanssa. Lauluntekijät Jay Livingston ja Ray Evans saivat parhaan laulun Oscar-palkinnon elokuvassa esitetystä kappaleesta "Buttons and Bows". Elokuvalle valmistui vuonna 1952 jatko-osa *[[Valkonaaman poika]]*.

## Roolit

## Lähteet

## Aiheesta muualla
*
Stéphane Sessègnon

**Stéphane Sessègnon** (s. 1. kesäkuuta 1984 Allahé, Beninin kansantasavalta) on beniniläinen jalkapalloilija, pelipaikaltaan keskikenttäpelaaja. Hän pelasi vuonna 2023 päättyneellä urallaan kotimaansa lisäksi Ranskassa, Englannissa, Turkissa ja Maltalla.

## Seurajoukkueura

Sessègnon siirtyi vuonna 2004 Beninistä Ranskaan. Hän edusti Ligue 2:ssa kaksi kautta Créteiliä sekä Ligue 1:ssä kaksi kautta Le Mansia ja 2,5 kautta Paris Saint-Germainia. Hän pelasi noina vuosina Ligue 1:ssä 138 ottelua ja teki niissä 15 maalia. Hän voitti Ranskan cupin vuonna 2010. Tammikuussa 2011 hän siirtyi englantilaisseura Sunderlandiin, jossa hän pelasi 87 valioliigaottelua ja teki niissä 17 maalia. Syyskuussa 2013 hän siirtyi myöskin Valioliigassa pelaavaan West Bromwich Albioniin. Siellä hän pelasi kolmen kauden aikana 79 valioliigaottelua ja teki niissä kahdeksan maalia.

Kausina 2016–2018 Sessègnon edusti ranskalaista Montpellieriä. Hän pelasi siellä 43 Ligue 1 -ottelua ja teki niissä kolme maalia. Tammikuussa 2018 hän siirtyi turkkilaisseura Gençlerbirliğiin. Hän pelasi Turkin Superliigassa 46 ottelua ja teki niissä kuusi maalia. Kolmesta kaudesta keskimmäinen kului toisella sarjatasolla 1. Ligissä. Sessègnon päätti pelaajauransa Maltalla Sirensin joukkueessa.

## Maajoukkueura
Sessègnon pelasi Beninin A-maajoukkueessa 88 ottelua vuosina 2004–2023 ja teki niissä 24 maalia. Hän on eniten A-maaotteluita pelannut beniniläinen ja on myös tehnyt eniten maaleja Beninin A-maajoukkueessa. Hän on edustanut Beniniä kolmissa arvokisoissa: vuosien 2008, 2010 ja 2019 Afrikan-mestaruuskilpailuissa. Vuoden 2019 turnauksessa hän oli joukkueen kapteeni.

## Lähteet
Black Album (Kari Peitsamo)

**Black Album** on Kari Peitsamon albumi, joka julkaistiin 17. maaliskuuta 2010. Kokoelmat mukaan luettuna se on hänen 56. albuminsa.

Albumi sisältää pääosin englanninkielisiä kappaleita, mutta myös muutaman ruotsin- ja suomenkielisen laulun. Albumilla Peitsamo soittaa kitaraa ja laulaa. Muita muusikoita ei ole mukana.

## Kappaleet
Kaikki kappaleet säveltänyt, sanoittanut ja sovittanut Kari Peitsamo.

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Soundi: 

## Lähteet

## Aiheesta muualla
* Levyn esittelysivu Rocket Recordsin kotisivuilla
Amazonasin alue

**Amazonasin alue** on yksi Perun hallinnollisista alueista. Se sijaitsee maan pohjoisosassa Ecuadorin vastaisella rajalla. Suurin osa alueesta on sademetsää, mutta noin neljännes on Andien vuoristoa. Marañón-joen lähde on vuoristossa Amazonasin alueella. 

Chavín de Huantarin muinainen temppelialue sen lähellä on tärkeä esihistoriallinen muistomerkki ja Unescon maailmanperintökohde. Siellä on myös Kuelapin rauniokaupunki, jossa on 450 kivistä rakennusta. Sitä ympäröi kostea pilvimetsä, jossa on aina usvaa, ja orkideat ja bromeliat rehottavat. 

Alueen pääkaupunki on Chachapoyas. Sen pinta-ala on 39&nbsp;249 neliökilometriä. Vuoden 2017 väestönlaskennassa alueen asukasluku oli 379&nbsp;384.

## Lähteet

## Aiheesta muualla
Päivi (albumi)

**Päivi** on suomalaislaulaja Päivin debyyttialbumi vuodelta 1977. Albumin tunnetuin kappale on Paul Fagerlundin diskoversioksi sovittama Toivo Kärjen ”Liljankukka”. 

Kärjen jatkosodan aikana Syvärillä säveltämän ja Kerttu Mustosen sanoittaman tangon  täysin uudenlainen versio kuvasti laajemminkin suomalaisessa viihdemusiikissa 1970-luvulla tapahtunutta aikakauden muutosta; viimeistään tällöin iskelmän voi sanoa vastanneen diskon haasteeseen. Samana vuonna tapahtui myös merkittävä sukupolvenvaihdos, kun Kärki siirrettiin eläkkeelle Finnlevyn kotimaisen tuotannon päällikön paikalta ja esiin astuivat seuraavan sukupolven nimet.

Levytuottaja Vexi Salmi kertoi Ilta-Sanomien haastattelussa vuonna 2010 ”Liljankukka”-kappaleen sovituksesta: ”Topi (Toivo Kärki) antoi tehdä omille sävellyksilleen mitä vain. Sovituksen kuultuaan hän hymähti tyypilliseen tapaansa 'tjah, voihan sen noinkin tehdä'. Sävy oli kuitenkin positiivinen.” Edelleen Salmen mukaan Fagerlundin sovituksen poikkeuksellisia sävelkulkuja sisältäneiden jousiosuuksien soittamiseen tarvittiin Helsingin kaupunginorkesterin viulistit, jotka joutuivat harjoittelemaan kaksi päivää ennen kuin heidän osuutensa kappaleesta voitiin äänittää. 

Albumi julkaistiin Finnlevy-levymerkillä LP-levynä ja C-kasettina. Albumista ei ole toistaiseksi julkaistu CD-levypainosta.

## Kappaleet
Kaikki kappaleet sanoittanut/suomentanut Vexi Salmi ja sovittanut Paul Fagerlund, ellei toisin mainita.

### A-puoli
# 
# 
# 
# 
# 
# 

### B-puoli
# 
# 
# 
# 
# 
#  

## Tuotanto
* Birgit Pulkkinen – kansi
* Heikki Savolainen – kuva
* Finnlevy-studiot – äänitys
* Vexi Salmi – tuottaja
* Esa Nieminen – tuottaja 

## Lähteet
Oinasjärvi (järvi Somerolla)

**Oinasjärvi** on Karjaanjoen vesistöön kuuluva järvi Somerniemellä Somerolla. Sen rannoilla sijaitsevat Somerniemen Oinasjärven, Jakkulan, Viuvalan ja Kopilan kylät.

Järven pinta-ala on 104,6 hehtaaria, korkeus merenpinnasta 69,60 m ja suurin syvyys 22,5 metriä. Järven pohja on suurimmaksi osaksi savea tai saviliejua, itärannalla myös hiukan soraa ja hiekkaa. Järven vesi on lievästi sameaa ja siinä on jonkin verran ruskeaa väriä antavia humusyhdisteitä. Vuonna 2005 veden laatu oli tyydyttävä ja ravinteisuudeltaan järvi luokiteltiin rehevien ja lievästi rehevien järvien rajalle.

Oinasjärven valuma-alue on noin 7780 hehtaaria. Tästä 5845 hehtaaria on järveen pohjoisesta laskevan Mäentaanjoen valuma-aluetta, jonka suurin järvi on Arimaa Someron ja Lohjan rajalla. Pienempiä järviä sekä Somerolle että Lohjalle ulottuvalla Mäentaanjoen valuma-alueella ovat Arimaan eteläpuolinen Lahnalammi ja Arimaan pohjoispuoliset Myllyjärvi, Vehka-Patamo, Kovelo ja Levo-Patamo Somerniemellä sekä Patamo, Kivijärvi ja Särkijärvi Pusulassa. Etelästä Oinasjärveen laskee vähäinen Ropakonjoki, jonka pääasiassa Somerolle ulottuvan valuma-alueen latvajärviä ovat Iso- ja Pikku-Ätämö ja laskujoeton harjujärvi Pikku-Valkee Somerniemellä. Oinasjärven laskujokena on Pitkiönjoki, joka laskee Pitkäjärveen Nummella.

Oinasjärven rannassa Rauhankalliontiellä on Someron kaupungin uimaranta.
## Lähteet
*
### Viitteet

## Aiheesta muualla

*
Perunkyyhky

**Perunkyyhky** (*Patagioenas oenops*) on eteläamerikkalainen Perun pohjoisosissa ja Ecuadorin kaakkoiskolkassa elävä kyyhkylintu, jonka holotyypin Osbert Salvin kuvaili Perusta 1895.

## Lähteet
Apurímacin alue

**Apurímacin alue** on yksi Perun hallinnollisista alueista. Se sijaitsee maan keskiosassa, Andien vuoristossa. Suurin osa alueesta on 2 500–3 500 metrin korkeudessa.

Alueen pinta-ala on 20&nbsp;896 neliökilometriä ja vuoden 2017 väestönlaskennassa sen asukasluku oli 405&nbsp;759. Alueen pääkaupunki on Abancay. 

Alueella on metsiä, järviä, kuumia lähteitä ja lumihuippuisia vuoria. Apurimac-joen jyrkkäseinäinen laakso on koskenlaskijoiden ja vaeltajien suosima matkakohde.

## Lähteet

## Aiheesta muualla

*PeruInfo
Karibianpurppurakyyhky

**Karibianpurppurakyyhky** (*Patagioenas inornata*) on Länsi-Intian saaristossa Kuubassa, Hispaniolassa, Jamaikalla ja Puerto Ricossa elävä kyyhkylintu, jonka holotyypin kuvaili Nicholas Aylward Vigors Havannan läheltä Kuubasta 1827.

## Lähteet
Kapina laivalla (vuoden 1962 elokuva)

**Kapina laivalla** () on vuonna 1962 ensi-iltansa saanut yhdysvaltalainen elokuva, jonka ohjasi Lewis Milestone. Elokuva kertoo HMS Bountyn kuuluisasta kapinasta vuodelta 1789 ja pohjautuu Charles Nordhoffin ja James Norman Hallin samannimiseen romaaniin. Se on uusintaversio vuoden 1935 klassikkoelokuvasta, mutta erottuu erityisesti vaikeasta tuotannostaan ja Marlon Brandon kiistanalaisesta roolisuorituksesta.

## Näyttelijät ja roolisuoritukset
Elokuvassa kapteeni William Blighia näyttelee Trevor Howard, jonka roolisuoritus sai kiitosta osuvasta julman johtajan kuvauksesta. Marlon Brando esittää perämies Fletcher Christiania, ja hänen aristokraattinen ja epäsovinnainen tulkintansa jakoi mielipiteitä. Brandon kiukutteleva käytös kuvauksissa tuli pahamaineiseksi, ja ohjaaja Lewis Milestone kutsui elokuvaa ”Marlon Brandon kapinaksi”.

## Juoni
Elokuva sijoittuu vuoteen 1787, kun kapteeni William Bligh (Trevor Howard) lähtee Portsmouthista HMS Bountylla kohti Tahitia hakemaan leipäpuun taimia. Blighin ankara ja julma johtamistapa aiheuttaa jännitteitä miehistön keskuudessa, erityisesti perämies Fletcher Christianin (Marlon Brandon) kanssa. Tahitilla miehistö viettää huolettomia hetkiä, mutta paluumatkalla Blighin päätös uhrata miehistön veden tarpeet lastin hyväksi kärjistää tilanteen. Christian johtaa kapinan, jonka seurauksena Bligh ja hänen uskolliset miehensä jätetään ajelehtimaan avoveneessä. Bligh pelastaa ihmeellisesti joukkonsa ja ryhtyy jahtaamaan kapinallisia. Samaan aikaan Christian yrittää rakentaa uutta elämää syrjäisellä saarella, mutta miehistön hajaannus ja epätoivo johtavat Bountyn polttamiseen. Christian jää loukkuun saarelle ja kuolee, irtaantuneena sekä Englannista että unelmoidusta paratiisista.

## Tuotanto
Elokuvan tuotanto oli poikkeuksellisen haastava, ja se riistäytyi käsistä Marlon Brandon oikkujen vuoksi. Tuotannon taloudellinen epäonnistuminen uhkasi kaataa Metro-Goldwyn-Mayerin. Alkujaan kriitikot pitivät elokuvaa heikompana kuin vuoden 1935 versiota, mutta myöhemmin se on saanut arvostusta rohkeammasta tulkinnastaan, erityisesti Trevor Howardin roolisuorituksen, vaikuttavan kuvauksen ja musiikin ansiosta.

## Palkinnot ja ehdokkuudet
Elokuva sai seitsemän Oscar-ehdokkuutta vuoden 1963 gaalassa, muun muassa parhaasta elokuvasta, leikkauksesta, kuvauksesta, musiikista ja lavastuksesta, mutta jäi ilman palkintoa. Lisäksi elokuvan tunnuskappale *Follow Me* oli ehdolla parhaan laulun Oscarista. Golden Globe -gaalassa elokuva sai kolme ehdokkuutta: paras draamaelokuva, paras naissivuosa (Tarita Teriipaia) ja paras alkuperäismusiikki. Ohjaaja Lewis Milestone oli myös ehdolla Directors Guild of America -palkinnolle.

## Roolit

## Lähteet
Sonni Michael Angelo

**Sonni Michael Angelo Ngesala** (s. 5. toukokuuta 1985) on Kongossa syntynyt australialainen ammattilaisnyrkkeilijä.

## Taustaa
Sonni kohtasi nuoruudessaan suuren traumaattisen kokemuksen, kun valta vaihtui Kongossa. Kapinallisryhmä halusi Sonnin liittyvän heihin, mutta hän kieltäytyi. Seurauksena kapinallisryhmä saapui hänen kotinsa ovelle ja ampuivat oven läpi. Sonnin isä kuoli heti. Kapinalliset puukottivat hänen veljensä hengiltä ja tappoivat Sonnin äidin.

## Nyrkkeilyura
Ennen haastajaa Sonni on kohdannut myöhemmin tulevat Haastaja-toverinsa Les Piperin ja Israel Kanin, jotka molemmat hän voitti.

Sonni on uransa aikana otellut kymmenestä eri tittelistä, mutta on voittanut vain neljä kertaa. 

## Australian Haastaja
Haastajan aikana Sonni hankkiutui aika monen henkilön kanssa riitoihin, koska ei suostunut tekemään kunnollista tiimityötä (Esim. Les Piper, Junior Talipeua ja Pradeep Singh). 

Ensimmäisen kierroksen viimeisellä viikolla Sonni kohtasi sinisen joukkueen Pradeep Singhin. Aiemmin kyseisellä viikolla nämä kaksi olivat ystävystyneet kun Sonni lohdutti Pradeepia siitä että siniset haukkuivat ja liittoutuivat Pradeepia vastaan. Ottelu päättyi yksimielisesti Sonnin voittoon. 

Toisella kierroksella Sonni kohtasi Victor Oganovin, turnauksen kovimman iskijän. Sonni näytti todellista sydäntä, mutta Victor sai käytettyä tätä kanveesissa. Victor voitti ottelun yksimielisesti ja Sonni poistui talosta seitsemäntenä.

## Haastajan jälkeen
Joulukuussa 2009 Sonni pidätettiin syytettynä raiskauksesta. Oikeus päästi hänet ehdonalaiseen, mutta Sonni joutuu pysyttelemään kotonaan ja ilmoittautumaan päivittäin paikalliselle poliisille.

## Lähteet
* http://boxrec.com/list_bouts.php?human_id=256444&cat=boxer 
* http://www.titomedia.co.uk/site/show_preview/453314
Clive Sinclair

**Clive Marles Sinclair** (30. heinäkuuta 1940 Lontoo – 16. syyskuuta 2021 Lontoo) oli tunnettu brittiläinen keksijä. Sinclair ei opiskellut yliopistossa, vaan siirtyi suoraan koulusta tekniseksi kirjoittajaksi ja yrittäjäksi. Hän tuli tunnetuksi useista mikrotietokoneista 1980-luvun alussa.

Sinclair perusti Sinclair Radionics -yhtiönsä vuonna 1961. Hän tuotti piirilevyjä ja pienen transistoriradion, mutta ei ollut menestyksekäs. Sinclair Radionics julkaisi Sinclairin kehittämän Sinclair Executive -taskulaskimen vuonna 1972. Sitä on kutsuttu ensimmäiseksi varsinaiseksi taskulaskimeksi. Laskin ei ollut teknisesti erityisen edistyksellinen, mutta se oli hyvin edullinen. Sinclair julkaisi myös kvartsikiteellä toimineen rannekellon, joita palautettiin paljon epäluotettavuuden takia. Sinclair TV80 oli taskukokoinen matkatelevisio joka ei menestynyt kaupallisesti.

Kun Sinclair Radionics joutui talousvaikeuksiin, se ajautui valtion omistaman National Enterprise Boardin hallintaan. Vuonna 1976 Sinclair perusti työntekijänsä Chris Curryn kanssa uuden Science of Cambridge -nimisen yrityksen voidaakseen toimia taas vapaasti. Yrityksen ensimmäinen tuote oli MK14-tietokone, jota myytiin rakennussarjana. Curry lähti pian sen julkaisun jälkeen erimielisyyksien takia ja perusti oman yrityksensä, Acorn Computersin. Science of Cambridgestä tuli myöhemmin Sinclair Research, joka julkaisi ZX80-tietokoneen vuonna 1980 ja seuraajan ZX81:n seuraavana vuonna. ZX80 ja ZX81 myivät hyvin; kahden tai kolmen vuoden aikana Sinclair teki voittoa 14 miljoonaa puntaa vuodessa. Curryn ja Sinclairin välit viilenivät, kun BBC valitsi tietokoneita koskevaan opetusohjelmaan Acornin koneen Sinclairin koneiden sijasta. Vuonna 1982 Sinclair julkaisi ZX Spectrumin, jota myytiin yli viisi miljoonaa kappaletta. Sinclair sai ritarinarvon vuonna 1983.

Tammikuussa 1985 Sinclair esitteli sähkökäyttöisen kolmipyörän, Sinclair C5:n. C5:llä oli kuitenkin rajoittunut toimintasäde sekä hidas nopeus, eikä se kyennyt kipuamaan mäkiä. Lisäksi sitä arvosteltiin turvattomaksi, minkä Sinclair kiisti. C5:n kaupallinen epäonnistuminen ajoi Sinclairin taloudellisiin vaikeuksiin yhdessä uuden Sinclair QL -tietokoneen huonon menestyksen kanssa. Vuonna 1986 Sinclair myi tietokoneisiin liittyvän liiketoiminnan Alan Sugarin omistamalle Amstradille.

Vuonna 1992 Sinclair julkaisi Zike-nimisen kokoontaitettavan kevyen sähköpolkupyörän.

Sinclair kuoli pitkäaikaisen sairauden murtamana kotonaan 16.9.2021.

BBC on tehnyt Sinclairista dokumentin *Clive Sinclair: The Pace Setters*.

## Yritykset
* Sinclair Radionics
* Sinclair Research
* Sinclair Vehicles

## Lähteet
Fireal

**Fireal** on suomalainen rockyhtye, joka tunnetaan nykyään nimellä **Inkakai**. Yhtye oli aiemmin eri kokoonpanolla nimellä Bleak.   

Firealin debyyttilevy ''The Dark Side'' sisältää laulaja-lauluntekijä Caleb Daniel Litin toista levyä varten säveltämät kappaleet ja se julkaistiin 27. huhtikuuta 2011. Levy valittiin YleX:n viikon albumiksi. Ensimmäinen singlejulkaisu ”Halo” oli yksi syksyn 2010 radioiden soitetuimmista kappaleista Suomessa. Olli Saarela ohjasi kappaleen musiikkivideon ''Harjunpää & pahan pappi'' -elokuvan kuvauksissa. ”The Imperia” -kappale päätyi elokuvan traileriin ja soundtrackille. ”Breathe”-kappale sävellettiin yhdessä Per Aldeheimin ja Max Martinin kanssa Tukholmassa 2006. 

Yhtyeen tuotantoon kuuluu Bleakin aikana julkaistun ''Burns Inside'' -albumin kappaleet, kuten singlelistoille nousseet ”Play”, ”What You Are” sekä yhdessä ruotsalaisen Ana Johnssonin ja Kimmo Pohjosen kanssa esitetty *[[Jadesoturi]]*-elokuvan tunnuskappale ”Fate”, joka valittiin vuoden 2007 parhaaksi pohjoismaiseksi kappaleeksi. 

## Historia
Kun Bleakin kokoonpano hajosi 13. helmikuuta 2009, bändin perustaja ja laulaja-lauluntekijä Caleb Daniel Lit otti tilalle uudet jäsenet ja vaihtoi yhtyeen nimen Firealiksi. Heidän joukossaan on Siiri Nordinin entisen Killer-yhtyeen rumpali Tayo (Teijo Jämsä), Hepe (Antti Eräkangas), joka soitti kitaraa Kwan-yhtyeessä, Waino (Tuomas Wäinölä) joka on soittanut muun muassa Nylon Beatissa sekä Soulcage-yhtyeen basisti Jay (Jari Ilomäki).

Fireal esiintyi Bleakin tavoin HIMin lämmittelijänä Helldone Festival 2009 -tapahtumassa Helsingin Tavastialla. Vuonna 2010 Fireal solmi levytyssopimuksen Warner Music Finlandin kanssa. Yhtye esiintyi samana vuonna Olli Saarelan ohjaamassa elokuvassa *Harjunpää & pahan pappi*.

## Jäsenet
* Caleb – laulu
* Ercca – kitara
* Waino – kitara
* Jay – basso, laulu
* Tayo – rummut

## Julkaisut
### Albumit
*''The Dark Side'' (2011)

### Singlet
*”Halo” (2010)
# Halo (Hello Beautiful)

*”Breathe” (2011)
# Breathe

*”The Smoke” (2019)
# The Smoke

### Musiikkivideot
* ”Halo” – 2010
* ”Breathe” – 2011

## Lähteet

## Aiheesta muualla
* Firealin kotisivut 
* Firealin YouTube
* Firealin Facebook
* Firealin Instagram
* Fireal Blabbermouth sivustolla
Zyrjanskojen piiri

**Zyrjanskojen piiri** () on kunnallinen itsehallintoalue Tomskin alueella Venäjällä. Vuonna 1925 perustetun piirin pinta-ala on 3&nbsp;966 neliökilometriä. Asukkaita on 14&nbsp;900 henkeä (vuonna 2009).

Zyrjanskojen piiri sijaitsee Tomskin alueen kaakkoisosassa. Pohjoisessa se rajoittuu Pervomaiskojen ja idässä Teguldetin piireihin, etelässä Kemerovon alueeseen sekä lännessä Asinon ja Tomskin piireihin.

Pinta-alasta 70,7 % on metsää ja 27 % maatalousmaata. Tärkeimmät joet ovat Tšulym, sen sivujoet Jaja ja Kija sekä Kijan sivujoki Tšet. Seudulla sijaitsee Tongulin rauhoitusalue. Tärkeimmät hyötykaivannaiset ovat hiekka, sora, turve ja savet.

Piiriin kuuluu 5 maalaiskuntaa: Dubrovka, Mihailovka, Tšerdaty, Vysokoje ja Zyrjanskoje. Hallinnollinen keskus on Zyrjanskojen kylä, josta on 120 kilometriä alueen pääkaupunkiin Tomskiin. Asutuskeskuksia on yhteensä 25.

Zyrjanskojen kautta kulkee Teguldetin ja Tomskin välinen maantie. Tšulym-joella on laivaliikennettä.

Pääelinkeino on maatalous, joka on erikoistunut maidon ja lihan tuotantoon sekä viljakasvien viljelyyn. Zyrjanskojessa on elintarviketeollisuutta, rakennustarviketehdas ja metsätila. Huomattava merkitys on kaupan ja palveluiden alalla toimivilla pienyrityksillä.

Piirissä toimii ammattikoulu, Tomskin talous- ja teollisuusopiston filiaali ja lasten taidekoulu.

Paikallislehtenä ilmestyy *Selskaja pravda* (”Maaseudun totuus”).

## Lähteet

## Aiheesta muualla
* Zyrjanskojen piirin sivusto
Rusokyyhky

**Rusokyyhky** (*Patagioenas subvinacea*) on keski- ja eteläamerikkalainen kyyhkylintu, jonka elinympäristö ulottuu Costa Ricasta ja Panamasta Etelä-Amerikan pohjoisosaan ja Brasiliaan sekä Bolivian pohjois- ja itäosiin. Lajista tunnetaan kuusi alalajia ja sen holotyypin kuvaili George Newbold Lawrence Dotasta Costa Ricasta 1868.

## Lähteet
Sillä siisti

**Sillä siisti** on Päivi Kautto-Niemen albumi vuodelta 1979.

## Kappaleet
# Enää et kuulu mulle
# Leikitään vain
# Miksi jouduit sä naimisiin 
# Olet niinkuin muovimassaa 
# Oot kuin haaveistain 
# Pakoon 
# Pienet silmät ja suu 
# Sillä siisti 
# Sulle antaudun 
# Syyskuu
# Tulessa oon
Ayacuchon alue

**Ayacuchon alue** on yksi Perun hallinnollisista alueista. Se sijaitsee  maan keski-eteläosassa, Andien vuoristossa.

Alueen pinta-ala on 43&nbsp;814 neliökilometriä ja vuoden 2017 väestönlaskennassa sen asukasluku oli 616&nbsp;176. Alueen pääkaupunki on Ayacucho.

## Lähteet

## Aiheesta muualla
Venäjän federaation puolustusministeriö

**Venäjän puolustusministeriö** () johtaa puolustusministerin päällikkyydessä Venäjän asevoimia.

## Rakenne

Venäjän parlamentin, liittokokouksen alahuone eli (valtio)duuma laatii ja hyväksyy puolustusministeriön hallinnonalan lainsäädännön. Valtarakenne on samanlainen kuten Yhdysvalloissa. Puolustusministeriössä toimii ministerin alaisuudessa kaksi apulaispuolustusministeriä, kaksi valtiosihteeriä ja ylitarkastaja.
 
Ensimmäinen siviili puolustusministerinä oli Sergei Ivanov (2001−2007) arvoltaan kenraaliluutnantti. Vuodesta 2024 alkaen varapuolustusministerinä on toiminut presidentti Vladimir Putinin serkun Jevgeni Putinin tytär Anna Tsiviljova.

## Venäjän puolustusministerit

## Lähteet

## Aiheesta muualla
Isorusokyyhky

**Isorusokyyhky** (*Patagioenas plumbea*) on eteläamerikkalainen kyyhkylintu, jonka elinympäristö ulottuu mantereen pohjoisreunasta Kolumbiasta ja Venezuelasta Brasiliaan, Paraguayhin, Boliviaan, Peruun ja Ecuadoriin. Lajista tunnetaan viisi alalajia ja sen holotyypin kuvaili Louis Jean Pierre Vieillot Brasiliasta 1818.

## Lähteet
Purppurakyyhky

**Purppurakyyhky** (*Patagioenas nigrirostris*) on keskiamerikkalainen kyyhkylintu, jonka elinympäristö ulottuu Meksikon kaakkoisosista Itä-Panamaan ja Luoteis-Kolumbiaan. Lajin holotyypin kuvaili Philip Lutley Sclater Oaxacasta Meksikosta 1860.

## Lähteet
Big Five -orkesterit

**Big Five** eli "suuri viisikko" koostuu viidestä yhdysvaltalaisesta sinfoniaorkesterista, joita kriitikot 1950-luvulta alkaen ovat pitäneet maan parhaimpina. Siihen luetaan seuraavat orkesterit perustamisjärjestyksessä:

*New Yorkin filharmonikot (1842)
*Bostonin sinfoniaorkesteri (1881)
*Chicagon sinfoniaorkesteri (1891)
*Philadelphian orkesteri (1900)
*Clevelandin orkesteri (1918)
Vic Armstrong

**Vic Armstrong** (s. 5. lokakuuta 1946) on brittiläinen elokuvaohjaaja ja sijaisnäyttelijä. Hän on suorittanut muun muassa Harrison Fordin stuntit ensimmäisissä kolmessa Indiana Jones -elokuvassa ja Christopher Reeven stuntit kahdessa ensimmäisessä Teräsmies-elokuvassa. Hän oli monien muiden stunt-näyttelijöiden kanssa ehdolla SAG-palkinnon saajaksi elokuvan *[[I Am Legend]]* stunteista.

Armstrongin ensimmäinen ohjaustyö oli jakso televisiosarjaan *[[Indiana Jones Junior]]*. Ensimmäinen hänen ohjaamansa elokuva oli vuoden 1993 toimintaelokuva *[[Villi pako]]* (*Joshua Tree*), jonka pääosassa näytteli Dolph Lundgren. Hänen toinen elokuvansa oli *[[Kadotettu maailma (vuoden 2014 elokuva)|Kadotettu maailma]]* (*Left Behind*, 2014), jonka pääosassa näytteli Nicolas Cage.

## Aiheesta muualla
*
Oakland Public Library

**Oakland Public Library** on julkinen kirjasto Oaklandissa, Alamedan piirikunnassa Kaliforniassa. Oaklandin keskustassa sijaitseva kirjasto avattiin vuonna 1878. Oaklandin kirjasto oli valmistuessaan Kalifornian toinen julkinen kirjasto.

## Lähteet
Sofia Mestari

**Sofia Mestari** (s. 1980) on ranskalainen laulaja. Hän on marokkolaista syntyperää, mutta muutti perheensä kanssa kymmenvuotiaana Pariisiin. Vuonna 2000 Mestari edusti Ranskaa Eurovision laulukilpailussa Tukholmassa kappaleella ”On aura le ciel”, joka sijoittui 23. sijalle saaden 5 pistettä.

Mestari on sanonut Tracy Chapmanin, Stingin ja Aretha Franklinin olevan hänen idoleitaan.
Théâtre des Champs-Élysées

**Théâtre des Champs-Élysées** on teatteri Ranskan pääkaupungissa Pariisissa. Se on yksi kaupungin keskeisimpiä konserttipaikkoja. Teatterissa tapahtui vuonna 1913 Igor Stravinskyn Kevätuhrin skandaalimainen ensiesitys.

Teatteri edustaa Art Deco -tyylisuuntaa, ja sen suunnitteli arkkitehti Auguste Perret. Rakennus valmistui vuonna 1913.

Nykyään teatteri toimii Ranskan kansallisorkesterin kotisalina, mutta siellä esitetään myös oopperaa. Teatterin pääjohtajana toimii Dominique Meyer.

## Aiheesta muualla
Tiedonsaantivapaus

**Tiedonsaantivapaus** viittaa sananvapauden turvaamiseen internetissä ja tietotekniikassa yleensä. Tiedonsaantivapauteen liittyy myös sensuuri informaatioteknologian yhteydessä, esimerkiksi mahdollisuus rajoittaa pääsyä internetin verkkosivuille.

Tiedonsaantivapaus on sananvapauden laajennos. Tiedonsaantivapaus on kansainvälisessä oikeuskäytännössä tunnustettu ihmisoikeus, jonka nykyään katsotaan kattavan kaikki ilmaisukanavat. Tiedonsaantivapaus kattaa paitsi viestin sisällön, myös käytettävän median. Tiedonsaantivapaus voi myös viitata yksityisyydensuojaan internetissä. Kuten sananvapaus, myös yksityisyydensuoja on perusihmisoikeus ja tiedonsaantivapaus on laajennos tästä oikeudesta. 

## Aiheesta muualla

*Tietopyyntö
Kolumbiankyyhky

**Kolumbiankyyhky** (*Patagioenas goodsoni*) on eteläamerikkalainen kyyhkylintu, jonka elinympäristö ulottuu Kolumbian länsiosien alangoilta Luoteis-Ecuadoriin. Lajin holotyypin kuvaili Ernst Hartert Pambilarista Ecuadorista 1902.

## Lähteet
Huánucon alue

**Huánucon alue** on yksi Perun hallinnollisista alueista. Se sijaitsee  maan keskiosassa, Andien vuoristossa. 

Alueen pääkaupunki on Huánuco. Sen pinta-ala on 36&nbsp;932 neliökilometriä. Vuonna 2007 asukasluku oli 762&nbsp;223.

## Lähteet

## Aiheesta muualla
Vilpittömän ilon valtakunta

**Vilpittömän ilon valtakunta – Viina ja Venäjä** on Ilmari Susiluodon kirja vuodelta 2007. Teos esittelee venäläistä alkoholikulttuuria ja tarkastelee maan historiaa votkankulutuksen ja valtion väkijuomamonopolien kautta. Läpi käydään myös Neuvostoliiton ja sittemmin Venäjän valtiojohdon suhdetta alkoholiin ja tämän aiheuttamia kommelluksia ja lieveilmiöitä. Kirja sisältää suuren valikoiman venäläisiä anekdootteja, eli vitsejä, ja on yleissävyltään humoristisesti kirjoitettu, mutta faktoina esitetyt tapahtumat ovat pääasiallisesti todellisia ja lähteistettyjä. Susiluoto hahmottelee kirjassaan muun muassa, että Neuvostoliiton hajoaminen oli seurausta Gorbatšovin ajan raittiuspolitiikasta ja samanaikaisesta öljyn maailmanmarkkinahinnan romahduksesta. Teoksen loppuun on koottu lyhyt venäjän kielen alkoholisanasto.

## Lähteet
*
Thicket Subdivision

**Thicket Subdivision** on Kanadan rataverkkoon kuuluva OmniTRAX-konsernin tytäryhtiön Hudson Bay Railwayn hallinnoima 305&nbsp;kilometrin pituinen rautatieosuus Manitoban provinssissa Kanadassa. Wabowdenista Gillamiin johtava rataosa muodostaa keskimmäisen osuuden Hudsoninlahdelle johtavasta nk. *The Bayline* -rautatiestä.

The Pas'sta alkavan Hudson Bay Railwayn rakensi alun perin Kanadan hallitus, ja rataosuus Wabowdenin ja Gillamin välillä avattiin liikenteelle vuonna 1918.

Rataosalla liikennöi Winnipegin ja Churchillin välinen VIA Railin henkilöjunavuoro, *[[Hudson Bay (juna)|Hudson Bay]]*. Juna liikennöi kahtena päivänä viikossa kumpaankin suuntaan. Tavaraliikenne on vähäistä, mutta elonkorjuuaikaan tapahtuva vientiin menevän viljan vuoksi liikenne on vilkasta. Vientivilja viedään rautateitse Churchillin satamaan, josta se laivataan 14 viikkoa kestävän sesongin aikana.

## Lähteet